**Հավելված**

**Հայաստանի Հանրապետության**

**Շիրակի մարզի Գյումրի համայնքի ավագանու**

**2015 թվականի նոյեմբերի 05-ի N 175-Ա որոշման**

**Ժամանակացույց**

**Հայաստանի Հանրապետության Շիրակի մարզի Գյումրի համայնքում 2015թվականի մայիսի 13-26-ը իրականացված վարչական հսկողության արդյունքների վերաբերյալ կազմված 2015թվականի օգոստոսի 31-ի թիվ ՎՀ-26 արձանագրությանը կից թիվ թիվ 1-13 հավելվածներով ներկայացված խախտումները վերացնելու միջոցառումների**

|  |  |  |  |
| --- | --- | --- | --- |
| **Հ/Հ** |  | **Կատարման ժամկետը** | **Կատարման պատասխանատու** |
| **1** | **2** | **3** | **4** |
| **Տեղական ինքնակառավարման մարմինների պարտադիր լիազորությունների բնագավառ** | | | |
| **1** | Համայնքի ավագանու 2012թվականի նոյեմբերի 22-ի N 168-Ն որոշմամբ հաստատված ավագանու կանոնակարգի 2-րդ, 3-րդ կետերում կատարել համապատասխան փոփոխություններ՝ դրանք համապատասխանեցնելով «Տեղական ինքնակառավարման մասին» ՀՀ օրենքի 7-րդ հոդվածի 1-ին և 2-րդ մասերի դրույթներին: | 2015թվականի հոկտեմբեր | Համայնքի ավագանի, համայնքի ղեկավար |
| **2** | Հետայսու ապահովել համայնքի տեղական տուրքերի և վճարների տեսակների ու դրույքաչափերի սահմանումը «Տեղական տուրքերի և վճարների մասին» ՀՀ օրենքի դրույթներին համապատասխան: | մշտապես | Համայնքի ավագանի, համայնքի ղեկավար |
| **3** | Ուժը կորցրած ճանաչել համայնքի ղեկավարի 2009թվականի հունիսի 09-ի N 1090-Ա որոշումը: | 2015թվականի հոկտեմբեր | Համայնքի ղեկավար |
| **4** | Համայնքի ավագանու հաստատմանը ներկայացնել համայնքային ծառայության տվյալ պաշտոնի ենթախմբին համապատասխանող դասային աստիճանից բարձր դասային աստիճան ունեցող համայնքային ծառայողների համար հավելավճարի կիրառման կարգ և չափ: | Առաջիկա բյուջետային տարում լրացուցիչ ֆինանսական միջոցների առկայության դեպքում | Համայնքի ավագանի, համայնքի ղեկավար |
| **5** | Գյումրու քաղաքապետարանի աշխատակազմի առանձնացված ստորաբաժանումներ սոցիալական ծառայությունների Գյումրի 1 և Գյումրի 2 տարածքային բաժինների անվանափոխությամբ պայմանավորված փոփոխություններ կատարել համայնքի ավագանու 2012թվականի նոյեմբերի 22-ի N 169-Ն որոշման 3-րդ կետով հաստատված աշխատակազմի կառուցվածքում: | 2015թվականի հոկտեմբեր | Համայնքի ավագանի, համայնքի ղեկավար |
| **6** | Համայնքի քաղաքաշինական կանոնադրության մշակման հարցը քննարկել համապատասխան մասնագետների հետ ղեկավարվելով «Տեղական ինքնակառավարման մասին» ՀՀ օրենքի 16-րդ հոդվածի 1-ին մասի 28-րդ կետի և ՀՀ կառավարության 2001թվականի մայիսի 14-ի N 408 որոշմամբ հաստատված կարգի 6-րդ կետի դրույթներով: | 2015թվականի հոկտեմբեր | Համայնքի ավագանի, համայնքի ղեկավար |
| **7** | Ավագանու նիստերի արձանագրություններում կատարել համապատասխան նշումներ նիստից ավագանու անդամի բացակայության պատճառի մասին (հարգելի, անհարգելի): | մշտապես | Աշխատակազմի քարտուղար |
| **1** | **2** | **3** | **4** |
| **8** | Համայնքում ճանապարհային երթևեկության կազմակերպման սխեմայի նախագծի վերաբերյալ հարցը քննարկել համապատասխան մասնագետների հետ, ՀՀ կառավության սահմանած կարգով կազմել և ՀՀ ավտոմոբիլային ճանապարհների անվանացանկում ընդգրկված ճանապարհների մաս հանդիսացող տարանցիկ ճանապարհներին վերաբերող մասով լիազոր մարմնի հետ համաձայնեցնելուց հետո համայնքի ավագանու հաստատմանը ներկայացնել համայնքում ճանապարհային երթևեկության կազմակերպման սխեման: | Առաջիկա բյուջետային տարում լրացուցիչ ֆինանսական միջոցների առկայության դեպքում | Համայնքի ավագանի, համայնքի ղեկավար  աշխատակազմի բնակկոմունալ և շրջակա միջավայրի պահպանության բաժնի պետ |
| **9** | Համայնքում ճանապարհային երթևեկության կազմակերպման սխեման կազմելուց և այն ավագանու կողմից հաստատվելուց հետո, համայնքի ղեկավարի կողմից ընդունել որոշում՝ անվտանգ երթևեկության կազմակերպման համար անհրաժեշտ ճանապարհային երթևեկության կազմակերպման կահավորանքի ու այլ տեխնիկական միջոցների տեղադրման վերաբերյալ: | Առաջիկա բյուջետային տարում լրացուցիչ ֆինանսական միջոցների առկայության դեպքում | Համայնքի ղեկավար, աշխատակազմի աշխատակազմի բնակկոմունալ և շրջակա միջավայրի պահպանության բաժնի պետ |
| **10** | Ապահովել ՀՀ կառավության 2006թվականի նոյեմբերի 23-ի N 1910-Ն որոշմամբ հաստատված «Թաղման և դիակիզման կարգի» N 1 հավելվածի 9-րդ կետի պահանջի կատարումը, համաձայն որի հուղարկավորության կազմակերպումն ստանձնողին պետք է տրամադրել գերեզմանի վկայական: | մշտապես | Համայնքի ղեկավար,  «Հավերժ հիշատակ» ՓԲԸ-ի տնօրեն |
| **11** | Ապահովել ՀՀ կառավարության 2006թվականի նոյեմբերի 23-ի N 1910-Ն որոշմամբ հաստատված «Գերեզմանատների շահագործման ընդհանուր կանոնների» N 4 հավելվածի 10-րդ կետի պահանջի կատարումը, համաձայն որի յուրաքանչյուր գործող գերեզմանատան համար համայնքի ղեկավարը մշակում և հաստատում է գերեզմանատների հողերի օգտագործման հատակագիծը: | 2015թվականի  հոկտեմբեր | Համայնքի ղեկավար,  «Հավերժ հիշատակ» ՓԲԸ-ի տնօրեն |
| **12** | Ապահովել ՀՀ կառավարության 2006թվականի նոյեմբերի 23-ի N 1910-Ն որոշմամբ հաստատված «Գերեզմանատների շահագործման ընդհանուր կաննոների» N 4 հավելվածի 15-րդ կետի պահանջի կատարումը, համաձայն որի գերեզմանատան մուտքի մոտ տեղադրվում է գերեզմանատան հատակագիծը և գերեզմանից օգտվելու կանոնները: | Գերեզմանատների հողերի օգտագործման հատակագծի հաստատումից հետո | Համայնքի ղեկավար,  «Հավերժ հիշատակ» ՓԲԸ-ի տնօրեն |
| **13** | Ապահովել ՀՀ ԱՆ-ի 2009թվականի դեկտեմբերի 22-ի N 25-Ն հրամանի 18-րդ կետի պահանջի կատարումը, համաձայն որի աղբահավաք անոթների ախտահանման համար օգտագործվում են հատուկ ախտահանիչ և վարակազերծիչ նյութեր: | մշտապես | Համայնքի ղեկավար, աշխատակազմի բնակկոմունալ և շրջակա միջավայրի պահպանության բաժնի պետ |
| **14** | Ապահովել «Առևտրի և ծառայությունների մասին» ՀՀ օրենքի 4-րդ հոդվածի 3-րդ մասի դրույթների կատարումը, համաձայն որոնց՝ ելնելով տվյալ առևտրի օբյեկտի առանձնահատկություններից, առևտրի օբյեկտը պետք է ապահովված լինի ապրանքների վաճառքի կազմակերպման համար ընդունման, պահման և վաճառքի համար սարքավորումներով և առևտրատեխնոլոգիական պարագաներով, ունենալու պահեստային ապրանքների վաճառքի նախապատրաստման համար համապատասխան մասեր: | մշտապես | Համայնքի ղեկավար, աշխատակազմի առևտրի և սպասարկման ոլորտի համակարգման բաժնի պետ |
| **15** | Ապահովել «Առևտրի և ծառայությունների մասին» ՀՀ օրենքի 4-րդ հոդվածի 4-րդ մասով սահմանված դրույթի կատարումը, համաձայն որի առևտրի բոլոր օբյեկտները պետք է ունենան Հայաստանի Հանրապետության կառավարության սահմանած պահանջները բավարարող ցուցանակ: | մշտապես | Համայնքի ղեկավար, աշխատակազմի առևտրի և սպասարկման ոլորտի համակարգման բաժնի պետ |
| **1** | **2** | **3** | **4** |
| **16** | Ապահովել «Առևտրի և ծառայությունների մասին» ՀՀ օրենքի 4-րդ հոդվածի 5-րդ մասի դրույթների կատարումը, համաձայն որոնց առևտրի օբյեկտներում սգո ծիսակատարություններին վերաբերող ապրանքներ վաճառող առևտրի բոլոր օբյեկտների ցուցափեղկերը և մուտքերը պետք է պարտադիր վարագուրապատել կամ դարձնել մգավորված ապակիներով, որպեսզի վաճառվող ապրանքների նմուշները դրսից չլինեն տեսանելի: | մշտապես | Համայնքի ղեկավար, աշխատակազմի առևտրի և սպասարկման ոլորտի համակարգման բաժնի պետ |
| **17** | Ապահովել «Առևտրի և ծառայությունների մասին» ՀՀ օրենքի 5-րդ հոդվածի 4-րդ մասի դրույթների կատարումը, համաձայն որոնց առևտրի կենտրոնները, սպառողական ապրանքների գյուղատնտեսական արտադրանքի շուկաները պետք է ապահովված լինեն 1) ձեռքի սայլակներով և մինչև ավտոկանգառ դրանց տեղաշարժն ապահովող ուղիներով,  2) իրենց հատկացված հողատարածքի սահմաններում գործող ավտոկանգառով,  3) կենցաղային հարմարություններով վճարովի կամ անվճար հասարակական զուգարաններով, իսկ առևտրի իրականացման վայրերի մուտքի մոտակայքում պետք է փակցված լինեն հասարակական զուգարանների առկայության և գտնվելու վայրի վերաբերյալ նշում պարունակող ցուցանակներ: | մշտապես | Համայնքի ղեկավար,  աշխատակազմի առևտրի և սպասարկման ոլորտի համակարգման բաժնի պետ |
| **18** | Ապահովել «Առևտրի և ծառայությունների մասին» ՀՀ օրենքի 5.1-րդ հոդվածի 1-ին մասով սահմանված դրույթի կատարումը, համաձայն որի բացօթյա առևտուր կարող են իրականացնել միայն օրենսդրությանը համապատասխան թույլտվություն ստացած իրավաբանական անձիք և անհատ ձեռնարկատերերը: | մշտապես | Համայնքի ղեկավար,  աշխատակազմի առևտրի և սպասարկման ոլորտի համակարգման բաժնի պետ |
| **19** | Ապահովել «Առևտրի և ծառայությունների մասին» ՀՀ օրենքի 6-րդ հոդվածի 1-ին մասի «դ» և «ե» կետերով սահմանված դրույթների կատարումը, համաձայն որոնց վաճառողը պարտավոր է ապրանքը վաճառքի հանելուց առաջ ստուգել առաջարկվող ապրանքի որակը և պահպանման ժամկետը ըստ արտաքին հատկանիշների, իսկ սննդամթերքի վաճառքով զբաղվող առևտրի օբյեկտի աշխատողներին՝ աշխատանքային արտահագուստով: | մշտապես | Համայնքի ղեկավար,  աշխատակազմի առևտրի և սպասարկման ոլորտի համակարգման բաժնի պետ |
| **20** | Ապահովել «Առևտրի և ծառայությունների մասին» ՀՀ օրենքի 14-րդ հոդվածի 2-րդ մասով սահմանված դրույթի կատարումը, համաձայն որի կենցաղային ծառայության օբյեկտներում՝ սպառողներին տեսանելի տեղում պետք է փակցված լինի մատուցվող ծառայությունների գնացուցակը: | մշտապես | Համայնքի ղեկավար,  աշխատակազմի առևտրի և սպասարկման ոլորտի համակարգման բաժնի պետ |